b'\n_START_ARTICLE_\nHakuin Ekaku\n_START_SECTION_\nZgodnja leta\n_START_PARAGRAPH_\nHakuin se je rodil leta 1686 v majhni vasici Hara, ob vzno\xc5\xbeju gore Fud\xc5\xbei. Materina pobo\xc5\xbenost je najverjetneje vplivala na njegovo odlo\xc4\x8ditev, da postane budisti\xc4\x8dni menih. Kot otrok se je Hakuin udele\xc5\xbeil predavanja meniha Ni\xc4\x8direna na temo Osem vro\xc4\x8dih peklov. To ga je zelo navdu\xc5\xa1ilo, kasneje je razvil ogromen strah pred peklom, iskal je re\xc5\xa1itev, kako bi se znebil tega strahu in pri\xc5\xa1el do zaklju\xc4\x8dka, da bi bilo najbolje, da postane menih. _NEWLINE_S petnajstimi leti je dobil soglasje star\xc5\xa1ev, da se pridru\xc5\xbei meni\xc5\xa1kemu \xc5\xbeivljenju. Poslan je bil v lokalni zen tempelj Sh\xc5\x8din-ji, ko je glavni menih Sh\xc5\x8din-ji zbolel, je bil Hakuin prestavljen v sosednji tempelj, Daish\xc5\x8d-ji, kjer je tri ali \xc5\xa1tiri leta kot novinec \xc5\xa1tudiral budisti\xc4\x8dna besedila. _NEWLINE_Pri osemnajstih letih je zapustil Daish\xc5\x8d-ji in se preselil v Zens\xc5\x8d-ji, tempelj blizu Hare. Pri devetnajstih letih je med \xc5\xa1tudijem naletel na zgodbo o kitajskem \xc4\x8dan/zen budisti\xc4\x8dnemu menihu G\xc4\x81ntoju Zenkacuju, ki je bil brutalno umorjen. Hakuina je zgodba pretresla, saj je prikazovala, da niti dobri menih ni popolnoma obvarovan pred krvavo smrtjo. Kako bi lahko potem, tak preprost menih kot je bil sam, upal, da bo re\xc5\xa1en pekla v naslednjem \xc5\xbeivljenju? Opustil je svoj cilj, da postane prosvetljeni menih. Domov se ni \xc5\xbeelel vrniti, saj bi se s tem osramotil. Zato se je odlo\xc4\x8dil da bo potoval po svetu in prou\xc4\x8deval pesni\xc5\xa1tvo in prozo. Z dvanajstimi menihi se je Hakuin odpravil v Zuiun-ji, rezidenco Baoja R\xc5\x8djina, spo\xc5\xa1tovanega u\xc4\x8denjaka in u\xc4\x8ditelja. Med \xc5\xa1tudijem s pesni\xc5\xa1kim menihom Baojem se je odlo\xc4\x8dil, da se ponovno pomeni\xc5\xa1i. Na dvori\xc5\xa1\xc4\x8du templja je odkril zbirko zenskih zgodb iz \xc4\x8dasa dinastije Ming, ta mu je dala navdih, da se je posvetil \xc5\xa1tudiju zena.\n_START_SECTION_\nPrvo prebujenje\n_START_PARAGRAPH_\nKasneje se je ponovno odpravil na dvoletno potovanje in se pri triindvajsetih ustalil v templju Eigen-ji, kjer je Hakuin, pri \xc5\xa1tiriindvajsetih letih do\xc5\xbeivel svoje prvo razsvetljenje. Za sedem dni se je zaprl v sveti\xc5\xa1\xc4\x8de templja in dosegel prebujenje ob zvoncu templja. Hakuinov u\xc4\x8ditelj ni priznal njegovega razsvetljenja, zato je zapustil tempelj._NEWLINE_Hakuin je potem le osem mesecev \xc5\xa1tudiral s Sh\xc5\x8dju R\xc5\x8djinom. Sh\xc5\x8dju je bil zelo zahteven u\xc4\x8ditelj, ki je, z namenom da bi Hakuina osvobodil omejenega dojemanja in egocentri\xc4\x8dnosti, v\xc4\x8dasih tudi mo\xc4\x8dno pretiraval in ga celo \xc5\xbealil. Po osmih mesecih \xc5\xa1tudija je Hakuin zapustil Sh\xc5\x8dju R\xc5\x8djina, ne da bi od kogarkoli prejel formalni prenos dharme od njega ali kateregakoli drugega u\xc4\x8ditelja._NEWLINE_Hakuin je kasneje spoznal, da je njegov dose\xc5\xbeek nepopoln, saj ni bil zmo\xc5\xbeen vzdr\xc5\xbeevati spokojnosti duha. Pri \xc5\xa1estindvajsetih letih je prebral, da "vsi modreci in ugledni duhovniki, ki nimajo prebujenega uma, pristanejo v peklu. To je v njem vzbudilo "velik dvom" (taigi). \xc5\xa0ele ko je dopolnil dvain\xc5\xa1tirideset let se je popolnoma zavedal, kaj pomeni "Budovo razsvetljenje" (bodhi), in sicer delati za dobro drugih.\n_START_SECTION_\nObdobje bolezni\n_START_PARAGRAPH_\nHakuinova zgodnja ekstremna prizadevanja so vplivala na njegovo zdravje, do\xc5\xbeivel je to \xc4\x8demur bi danes rekli \xc5\xbeiv\xc4\x8dni zlom. Poiskal je pomo\xc4\x8d taoisti\xc4\x8dnega meniha, imenovanega Hakuyu, ki mu je predpisal vizualizacijo in dihalno prakso, ki je s\xc4\x8dasoma razbremenila njegove simptome. Od takrat dalje je Hakuin v svoji praksi zena veliko pozornosti namenil fizi\xc4\x8dni mo\xc4\x8di in zdravju, prav zato je \xc5\xa1tudija Hakuinskega stila zena zahtevala veliko vztrajnosti. Hakuin je pogosto govoril o krepitvi telesa s koncentriranjem duha, temu je sledil tudi sam. V svojih sedemdesetih letih je trdil, da ima ve\xc4\x8d fizi\xc4\x8dne mo\xc4\x8di, kot jo je imel pri tridesetih, ter da bi lahko sedel v poziciji zen meditacije in bral sutre tudi po cel dan brez utrujenosti.\n_START_SECTION_\nVodilni menih samostana Sh\xc5\x8din-ji\n_START_PARAGRAPH_\nPo drugem ve\xc4\x8dletnem potovanju se je pri enaintridesetih letih Hakuin vrnil v Sh\xc5\x8din-ji, tempelj. Kmalu je bil postavljen na mesto glavnega duhovnika, na katerem je ostal in slu\xc5\xbeil naslednjo polovico stoletja. Ko je bil leta 1718 postavljen za glavnega duhovnika Sh\xc5\x8din-jija, je dobil naslov Dai-ichiza, "First Monk"._NEWLINE_V tem \xc4\x8dasu je bil poimenovan \xc2\xbbHakuin\xc2\xab, kar pomeni \xc2\xbbskrito v belem\xc2\xab, ki se sklicuje na stanje biti skrit v oblakih in snegu gore Fud\xc5\xbei.\n_START_SECTION_\nKon\xc4\x8dno prebujenje\n_START_PARAGRAPH_\n\xc4\x8ceprav je imel Hakuin ve\xc4\x8d "izku\xc5\xa1enj satori" (satori pomeni razsvetljenje), se \xc5\xa1e ni osre\xc4\x8dil, prav tako pa je imel te\xc5\xbeave z vklju\xc4\x8ditvijo realizacije v vsakodnevno \xc5\xbeivljenje. V 41-letu je do\xc5\xbeivel kon\xc4\x8dno in popolno prebujenje ob branju Lotus Sutre, dela, ki ga je zanemaril kot mladi \xc5\xa1tudent. Zavedal se je, da Budovo prebujenje pomeni delo za dobro vsako \xc4\x8dute\xc4\x8de bitje._NEWLINE_O tej izku\xc5\xa1nji je zapisal: \xc2\xbbNenadoma sem prodrl v popolni, pravi, kon\xc4\x8dni pomen Lotusa\xc2\xab. Ta dogodek je zaznamoval prelomnico v \xc5\xbeivljenju Hakuina. Preostanek svojega \xc5\xbeivljenja je posvetil pomo\xc4\x8di drugim, za doseg osvoboditev._NEWLINE_Naslednjih \xc5\xa1tirideset let je pou\xc4\x8deval v Sh\xc5\x8din-ji, pisal in predaval. Sprva je bilo med njegovimi u\xc4\x8denci le nekaj menihov, kmalu pa so u\xc4\x8denci zena za\xc4\x8deli prihajati iz vse dr\xc5\xbeave, da bi se u\xc4\x8dili s Hakuinom. S\xc4\x8dasoma se je v Hari in okolici zgradila celotna skupnost menihov, Hakuinovih u\xc4\x8dencev pa je bilo na stotine.\n_START_SECTION_\nSmrt\n_START_PARAGRAPH_\nHakuin je v 83. letu starosti umrl v Hari, isti vasi, v kateri se je rodil in je bila preoblikovana v sredi\xc5\xa1\xc4\x8de u\xc4\x8denja zena.\n_START_SECTION_\nVerski nauki\n_START_PARAGRAPH_\nKot izjemno pomemben oziroma nepogre\xc5\xa1ljiv del budisti\xc4\x8dne poti k prebujanju je Hakuin videl "globoko so\xc4\x8dutje in zavezo, da bi pomagal vsem \xc4\x8dustvenim bitjem povsod". Zagovarjal je trening, ki naj bi o\xc4\x8distil mi\xc5\xa1ljenje karmi\xc4\x8dnih te\xc5\xbeenj in naprej poganjal kolo \xc5\xa1tirih univerzalnih zaobljub, s katerim se \xc4\x8dlovek zave\xc5\xbee za korist in re\xc5\xa1itev vseh \xc4\x8dute\xc4\x8dih bitij in za izvajanje dharme (Beseda dharma izvira iz sanskrta in pomeni \xc2\xbbkar je uveljavljeno (ali) uzakonjeno\xc2\xab, \xc2\xbbzakon\xc2\xab, \xc2\xbbdol\xc5\xbenost\xc2\xab, \xc2\xbbpravica\xc2\xab)._NEWLINE_Zelo znan in priljubljen zen mojster je v svojem kasnej\xc5\xa1em \xc5\xbeivljenju trdno verjel v to, da so modrosti zena potrebne za vse ljudi. Zahvaljujo\xc4\x8d njegovi vzgoji in \xc5\xa1tevilnim potovanjem po dr\xc5\xbeavi, se je lahko povezal s pode\xc5\xbeelskim prebivalstvom in slu\xc5\xbeil kot neke vrste duhovni o\xc4\x8de ljudem na obmo\xc4\x8djih, ki obkro\xc5\xbeajo Sh\xc5\x8din-ji. Zavrnil je celo ponudbe za slu\xc5\xbeenje v velikih samostanih v Kjotu ter je raje ostajal v Sh\xc5\x8din-ju. Ve\xc4\x8dina njegovih navodil za \xc5\xa1ir\xc5\xa1o mno\xc5\xbeico se je osredoto\xc4\x8dila na \xc5\xbeivljenje moralno dostojnega \xc5\xbeivljenja. Njegovo eti\xc4\x8dno u\xc4\x8denje je pokazalo presenetljivo \xc5\xa1iroko miselnost na elementih konfucijanstva, starodavnih japonskih tradicijah in tradicionalnih budisti\xc4\x8dnih u\xc4\x8denj._NEWLINE_Poleg tega je bil Hakuin tudi priljubljen predavatelj zenovskega nauka, ki je potoval po vsej dr\xc5\xbeavi, pogosto v Kjoto, da je u\xc4\x8dil in govoril o zenu. Pogosto je pisal v zadnjih petnajstih letih svojega \xc5\xbeivljenja, posku\xc5\xa1al je namre\xc4\x8d zapisati oziroma zabele\xc5\xbeiti svoje lekcije in izku\xc5\xa1nje za naslednike. Veliko njegovega pisanja je bilo v narodnem jeziku in v priljubljenih oblikah poezije, ki bi ga ljudje prebrali.\n_START_SECTION_\nSlikarstvo in kaligrafija\n_START_PARAGRAPH_\nHakuin ni imel formalne izobrazbe v umetnosti in bil je star 60 let, preden se je za\xc4\x8del osredoto\xc4\x8dati na slikarstvo. Umetnost je bila zanj \xc5\xa1e en na\xc4\x8din posredovanja njegovih naukov. Do trenutka, ko je umrl v svojem 84. letu, je na papirju izdelal ve\xc4\x8d kot tiso\xc4\x8d del._NEWLINE_Hakuin je ustvarjal na mnogih podro\xc4\x8djih, dve izmed njih pa sta tudi slikarstvo in kaligrafija. Njegove slike in kaligrafije so bile mo\xc4\x8dno sredstvo za njegov prenos dharme, zlasti v svet izven monasti\xc4\x8dne skupnosti, ker to, kar predstavlja v njih, presega besede in intelektualne koncepte. Z uporabo tradicionalnih budisti\xc4\x8dnih podob in izgovorjav, ter tudi tem iz folklore in vsakdanjega \xc5\xbeivljenja, je Hakuin ustvaril nov vizualni jezik zena: globok in muhast hkrati, za razliko od vsega kar je bilo ustvarjeno predtem._NEWLINE_Njegove, ve\xc4\x8dinoma s \xc4\x8dopi\xc4\x8dom narisane slike, prikazujejo starej\xc5\xa1e mojstre, pokrajine, prizore iz vsakdanjega \xc5\xbeivljenja in mitolo\xc5\xa1ke vizije s spro\xc5\xa1\xc4\x8deno, a zahtevno linijo in \xc4\x8dudovito ob\xc4\x8dutljivostjo dotika._NEWLINE_Na nekaterih slikah je opazno ironi\xc4\x8dno razpolo\xc5\xbeenje, slike karikatur portretov pa so spo\xc5\xa1tovale u\xc4\x8ditelje z mo\xc4\x8dnimi, zelo izrazitimi obrazi. V Hakuinovi umetnosti je malo tehni\xc4\x8dnega napora. Lepo brez akademskih konvencij in sentimentalne pobo\xc5\xbenosti, njegova estetska sve\xc5\xbeina ustreza njegovi vitalnosti du\xc5\xa1e._NEWLINE_Nekaj izmed njegovih del:_NEWLINE__NEWLINE_- Linji Yixuan - \xe8\x87\xa8\xe6\xbf\x9f\xe7\xbe\xa9\xe7\x8e\x84 (potret)_NEWLINE__NEWLINE_- Yunmen Wenyan - \xe9\x9b\xb2\xe9\x96\x80\xe6\x96\x87\xe5\x81\x83 (portret)_NEWLINE__NEWLINE_- Xutang Zhiyu - \xe8\x99\x9a\xe5\xa0\x82\xe6\x99\xba\xe6\x84\x9a  (portret)_NEWLINE__NEWLINE_- Nanpo J\xc5\x8dmy\xc5\x8d - \xe5\x8d\x97\xe6\xb5\xa6\xe7\xb4\xb9\xe6\x98\x8e  (portret)_NEWLINE__NEWLINE_- dva avtoportreta_NEWLINE_Njegove slike naj bi zajele zenovske vrednote, ki so slu\xc5\xbeile kot vrste "vizualnih pridig" in so bile zelo priljubljene tudi med tistimi, ki so bili nepismeni. Danes so slike Bodhidharme (Darume) prikazovane tudi v nekaterih vodilnih svetovnih muzejih.\n_START_SECTION_\nPisna dela\n_START_PARAGRAPH_\nHakuin je pisal pisma, pesmi, eseje in dharma pogovore, od katerih so bili le nekateri prevedeni v angle\xc5\xa1\xc4\x8dino. Prevodov njegovih del v sloven\xc5\xa1\xc4\x8dino ni._NEWLINE_Japonski umetnik je za sabo pustil ve\xc4\x8d kot 50 umetnin, ve\xc4\x8dina pa jih je temeljila na zabele\xc5\xbeenih pogovorih. V angle\xc5\xa1\xc4\x8dino jih je ve\xc4\x8dinoma prevedel Norman Waddell. Od teh del jih je bilo kar nekaj takih, ki so bila \xc4\x8dastno objavljena. \xe2\x80\x9cThe Essential Teachings of Zen Master Hakuin\xe2\x80\x9d je prevod dela, katerega japonski naslov pomeni "pogovori z uvodnimi zenskimi predavanji o evidencah Sokka", ki se \xc5\xa1tejejo za eno njegovih najpomembnej\xc5\xa1ih in najbolj reprezentativnih del za njegovo pou\xc4\x8devanje na splo\xc5\xa1no._NEWLINE_Hakuin in njegova zapu\xc5\xa1\xc4\x8dina obse\xc5\xbene palete del, razdeljenih v \xe2\x80\x9cDharma Works\xe2\x80\x9d In \xe2\x80\x9cKanbun Works\xe2\x80\x9d, so najbolj znani in urejeni v angle\xc5\xa1\xc4\x8dini. Dve izmed njih sta:_NEWLINE_\xe2\x97\xa6Orategama (\xe9\x81\xa0 \xe7\xbe\x85 \xe5\xa4\xa9 \xe9\x87\x9c), The Embossed Tea Kettle, zbirka pisemi. Hakuin, Zenji (1963)_NEWLINE_\xe2\x97\xa6Yasen kanna (\xe5\xa4\x9c \xe8\x88\xb9 \xe9\x96\x91\xe8\xa9\xb1), Idle Talk on a Night Boat, delo o tehnikah meditacije, ki izbolj\xc5\xa1ujejo zdravje._NEWLINE_V na\xc5\xa1tetih in drugih Ekakuvih delih je izpostavljeno veliko globokih misli in danes znanih rekov, kot so:_NEWLINE_\xe2\x97\xa6If you forget yourself, you become the universe. (pr.: \xc4\x8ce pozabi\xc5\xa1 nase, postane\xc5\xa1 vesolje.)_NEWLINE_\xe2\x97\xa6Not knowing how near the truth is, we seek it far away. (pr.: Nevedo\xc4\x8d kako blizu je resnica, jo i\xc5\xa1\xc4\x8demo dale\xc4\x8d stran.)_NEWLINE_\xe2\x97\xa6If only you could hear the sound of snow. (pr.: \xc4\x8ce bi le lahko sli\xc5\xa1ali zvok snega.)_NEWLINE_\xe2\x97\xa6Meditation in action is endlessly more important than meditation in stillness. (pr.: Aktivna meditacija je bistveno pomembnej\xc5\xa1a od meditacije v mirovanju.)_NEWLINE_\xe2\x97\xa6Nirvana is right here, before our eyes. (pr.: Nirvana je to\xc4\x8dno tukaj, pred na\xc5\xa1imi o\xc4\x8dmi.)'